O'zbekistonlik tarix fanlari doktori Mirzohid Rahimov - "Fulbrayt" olimi 
O'zbekistonlik olim, Tarix fanlari doktori Mirzohid Rahimov bilan suhbatdamiz. O'zbekistonning yaqin tarixi kim tomonidan, nima asosda yozilmoqda?
"Amerika Ovozi" bilan bir soatlik suhbatda olim qator mavzularni muhokama qildi: O'zbekistonning qadim va yaqin tarixi, mustaqillik davrining o'ziga xos bosqichlari, siyosat va iqtisod, islohotlar, o'zlik, millat va davlat shakllanish jarayoni, ta'lim, yoshlar va imkoniyatlar. Shuningdek, Amerika va dunyoning boshqa mamlakatlaridan respublika qanday saboq va namunalar olishi mumkin? "Fulbrayt" olimlar almashinuvi dasturining ahamiyati nimada? O'zbekistonning zamonaviy tarixini kim, nima asosda yozmoqda? O'tmishda saboq olish nima degani? O’rta Osiyomi yoki Markaziy Osiyo? Markaziy Osiyo uchun integratsiya nega murakkab masala? Mintaqa tarixchilari hamkorlik qiladimi? Demokratiya Markaziy Osiyo, xususan O'zbekiston uchun qanchalik yangi tushuncha? Ta’lim, ilm-fan sohasini mustahkamlash uchun aynan nima qilmoq zarur? Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.